Începând din 13 ianuarie 1945 Armata a 49-a a luptat în Ofensiva din Prusia Orientală, iar din 10 februarie a participat la Ofensiva din Pomerania de Est. În 21 februarie a capturat orașul Czersk și pe 8 martie orașul Kościerzyna. Grishin a fost avansat la 10 martie 1945 la gradul de general-colonel (cu 3 stele). Armata a 49-a a capturat orașul fortificat german Danzig pe 30 martie, împreună cu Armata a 2-a de Șoc, cu Armata a 65-a și cu Armata a 70-a. În timpul ofensivei, Armata a 49-a a ucis 11.420 de militari germani și a capturat 2.495 de inamici. Prin decretul Prezidiului Sovietului Suprem al URSS din 10 aprilie 1945, generalul Grișin a primit titlul de Erou al Uniunii Sovietice și a fost decorat cu Ordinul Lenin și cu medalia „Steaua de Aur” pentru conducerea sa. Armata a 49-a și-a continuat ofensiva: a luptat în Bătălia Berlinului din 16 aprilie, ca parte a forței sovietice principale de pe acest front, și și-a încheiat înaintarea la cursul râului Elba, aproape de Ludwigslust, unde s-a întâlnit cu Armata a 2-a Britanică (comandată de general-locotenentul ). Generalul Grișin a fost decorat la 29 mai 1945, pentru a doua oară, cu Ordinul Suvorov clasa I. El a participat la Parada Victoriei de la Moscova, împreună cu contingentul Frontului 2 Bielorus. La recepție, după paradă, Stalin l-a numit pe Grișin printre comandanții remarcabili ai Armatei Sovietice în cursul Marelui Război pentru Apărarea Patriei, alături de alți generali precum Gheorghi Jukov, Konstantin Rokosovski, Ivan Konev, Afanasi Beloborodov, , Ivan Bagramian, și alții.